88 [6] 



ustavi se veliko mnoštvo stabljika, a nije rijetko u takovoj rpi 

 otkinuto lišće od Nuphar luteum, stabljike od Najas marina, 

 listovi od Potamogeton natans i densus. Kada se voda povuče 

 u svoje korito, ostavi ove otkinute dijelove na suhu, te bi mogli 

 po više vozova natovariti njima. Ovo mi je bio najbolji dokaz, 

 da mora negdje biti ili ovelika bara ili rukav, u kojemu se to- 

 liko mnoštvo bilja razvilo, a nabujala ga Čazma dignula i sa 

 sobom ponijela. Kad sam kolima prolazio kraj rijeke Čazme 

 kod sela Siščani, opazio sam više duljih rukava, koji su se tu 

 i tamo znatno raširili u mlake i razgranili. Prelazeći preko mosta, 

 koji je bio nad samim rukavom, opazio sam, da je ovdje flora 

 još daleko bujnija i raznoličnija nego u mlakama kod trgovišta 

 Čazme. Tu sam opazio isto bilje, što ga za čazmanske mlake 

 navodim, ali sve u većem mnoštvu, a najviše se isticao Nuphar 

 luteum, Myriophyllum spicatum, Ceratophyllum demersum, Nym- 

 phoides peltata, Marsilia quadrifolia (u golemim primjercima), 

 a velike plohe bile su pokrite sa Lemnama. To je bilje, koje 

 sam mogao s mosta zabilježiti, nu radi pomanjkanja vremena 

 nijesam mogao, da i ostalo bilje, kojega imade u tom rukavu 

 znatno više, pobliže upoznam i zabilježim. 



Uvjerio sam se, da rijeka Čazma veći dio bilja, što ga 

 nosi sa sobom, diže baš u ovom Siščanskom rukavu i iz mlaka, 

 koje su s ovim u savezu. 



Nu povratimo se našoj Čazmanskoj mlaki. Uz busen Ce- 

 ratophylluma nalazimo rastreseno busenje od Najas minor All., 

 koji pripada familiji Najadacea, a nalikuje po habitusu ponešto 

 na Chara vulgaris L. Lišće je u te vrste usko i dugo, nešto 

 natrag zavinuto i na rubu rijetko i sitno nazubljeno, a vrlo 

 lomljivo. 



Busen naraste do 25 cm visine a prekriva po koji m 2 dna. 



Naći je u mlakama i drugu vrst Najas marina L. (N. maior 

 Ali.), koji je pravi kosmopolita, jer su ga našli u stajaćim i te- 

 kućim vodama: Azije, Afričkih otoka, Australije, Polynezije i 

 Amerike. 



U čazmanskim mlakama zastupan je Najas marina L. po 

 rastepenim među ostalim biljem primjercima, ali ga imade više 

 u rijeci Čazmi, gdje se busenje oteglo u duge pruge, koje se 

 priključuju prije spomenutoj pruzi, što je uz obalu čini Marsilia 

 quadrifolia. Obje su pruge često — osobito na zavoju rijeke — 



